บาทเปิด 31.21/23 บาทต่อดอลลาร์
เงินบาทเปิดตลาด 31.21/23 บาทต่อดอลลาร์ แนวโน้มเคลื่อนไหวในกรอบแคบ ระหว่างรอปัจจัยใหม่
28 ต.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.21/23 บาท/ดอลลาร์ ใกล้เคียงจากเย็นวานที่ปิดตลาดที่ระดับ 31.24 บาท/ดอลลาร์
ทิศทางของค่าเงินบาทวันนี้ คาดว่าจะทรงตัวอยู่ในกรอบแคบๆ เนื่องจากยังไม่มีปัจจัยใหม่เข้ามา ตลาดยังคงจับตาดูสถานการณ์ทางการเมืองในประเทศของไทย รวมถึงมาตรการกระตุ้นเศรษฐกิจของสหรัฐ "วันนี้ตลาดไม่มีปัจจัยอะไรใหม่ๆ เลย บาทคงน่าจะทรงตัวอยู่ในกรอบเดิม" นักบริหารเงินระบุ นักบริหารเงิน คาดว่า วันนี้เงินบาทจะเคลื่อนไหวในกรอบ 31.18-31.28 บาท/ดอลลาร์